Jedna si jedina. Jedna si jedina (tarjimasi „Sen yagonasan“) 1992—1998-yillar oraligʻida Bosniya va Gersegovinaning milliy madhiyasi sifatida xizmat qilgan.. Tarix. Musiqa Bosniya xalq qoʻshigʻi „Sone strane Plive“ (tarjimasi: „Pliva daryosining narigi qirgʻogʻida“ yoki „Pliva daryosining narigi tomonida“)dan olingan boʻlib, u turkcha „Sivastopol Marshi“ qoʻshigʻidan ilhomlangan holda yaratilgan. Qoʻshiq matni bosniyalik qoʻshiqchi Dino Merlin tomonidan yozilgan. Bu versiya uning 1993-yilgi „Moja Bogda Sna“ albomida koʻrsatilgan. Madhiya 1992-yilning noyabrida, Bosniya va Gersegovina mustaqillikka erishganidan bir necha oy oʻtib, 1992-yilning martida qabul qilingan. Bu serblar va xorvatlarga maʼqul kelmadi.Bosniya hukumati 1998-yilda mamlakat integratsiyasini tezlashtirish uchun nomsiz madhiya qabul qilgan. Qo'shiq matnida hech qanday millat haqida aytilmagan. Yangi kompozitsiya — „Intermezzo“ Birlashgan Millatlar Tashkiloti tomonidan maʼqullandi va 1999-yilda mamlakatning davlat madhiyasi sifatida qabul qilindi. Meros. "Jedna si jedina" hali ham koʻplab bosnyalikklar tomonidan Bosniya va Gersegovinaning de-fakto milliy madhiyasi sifatida qabul qiladi. Bosniya va Gersegovinaning hozirgi milliy madhiyasida hech qanday rasmiy matn yoʻqligi sababli, koʻplab bosnyalikklar Bosniya madhiyasi ijrosi paytida hamon bu qoʻshiqni kuylashadi. Matn. Aksariyat hollarda faqat birinchi misradan keyin xor ijro etiladi. Madhiya bugungi kunda ko'plab bosniyaliklar uchun mamlakatning o'ziga xos milliy madhiyasi bo'lib qolmoqda va mamlakat milliy sport jamoalari tomonidan xalqaro musobaqalarda kuylanadi.